
Изх. №70/1.10.2026 г.
ДО
ПРЕДСЕДАТЕЛЯ НА
52-ТО НАРОДНО СЪБРАНИЕ
Г-ЖА МИХАЕЛА ДОЦОВА
ДО
МИНИСТЪРА НА ОБРАЗОВАНИЕТО И НАУКАТА
ПРОФЕСОР ВЪЛЧЕВ
ДО
КОМИСИЯТА ПО
ОБРАЗОВАНИЕ И НАУКА
В 52-ТО НАРОДНО СЪБРАНИЕ


СТАНОВИЩЕ
на Независим учителски синдикат (НУС)
Относно: Искания и приоритети на НУС при разработването на Проекта на Закон за държавния бюджет на Република България за 2027 г. в сектор „Предучилищно и училищно образование“.

УВАЖАЕМА ГОСПОЖО ПРЕДСЕДАТЕЛ,
УВАЖАЕМИ ГОСПОДИН МИНИСТЪР,
УВАЖАЕМИ ДАМИ И ГОСПОДА НАРОДНИ ПРЕДСТАВИТЕЛИ,
Ръководството и членовете на Независим учителски синдикат се обръщаме към Вас в периода преди старта на официалната бюджетна процедура за следващата година. Считаме, че макрорамката на финансиране в образованието трябва да отразява дългосрочни стратегически приоритети.
Изразяваме своята категорична позиция, че бъдещият Бюджет 2027 г. не трябва да допуска фискални ограничения или забавяне на започнатите реформи. Не можем да говорим за качество, модернизация, дигитализация и иновации, ако образователната система бъде изправена пред финансови лимити.
Средствата за образование са инвестиция с висока обществена възвръщаемост, а не просто бюджетен разход. Поради това, поддържането на устойчиво и възходящо финансиране на сектора следва да бъде изрично заложено като водещ национален приоритет при планирането на параметрите за 2027 г.
Във връзка с това, Независимият учителски синдикат поставя своите категорични ИСКАНИЯ към параметрите на бъдещия Бюджет 2027 г.:
· Да бъде заложена последователна политика за поддържане на възнагражденията на педагогическите специалисти на ниво минимум 125% от средната работна заплата за страната. 
Необходимите средства за осигуряването на ръста на трудовите възнаграждения в системата на предучилищното и училищното образование са в размер на не по-малко от 230 млн. евро. От тази сума:
· 203 млн. евро – са за педагогическите специалисти;
· 27 млн. евро – са за непедагогическия персонал.
Тази допълнителни средства ще позволят работните заплати на педагогическите специалисти да отговарят на съотношение от минимум 1,5 пъти брутната „заплата за издръжка“ и да достигнат и поддържат приетото от всички политически сили съотношение на учителската заплата от 125% спрямо от СРЗ за страната. По отношение на непедагогическия състав тази сума би гарантирала увеличение на техните заплатите на съобразно очакванията за ръст на МРЗ от 01.01.2027 г.
· Делът на публичните разходи за предучилищното и училищното образование в Бюджет 2027 г. да не бъде по-нисък от достигнатия досега като дял от БВП;
· Безусловно сме против и не приемаме отмяната на чл. 281 от ЗПУО;
· Да бъде приета национална финансова рамка, която в следващите три години (2027–2029 г.) да осигури достигане на минимум 5% от БВП за системата на предучилищното и училищното образование;
· Да бъдат гарантирани целевите средства за повишаване качеството на образованието, модернизиране на образователната среда, едносменен режим и целодневна организация на учебния процес. Необходими средства както следва: 
· 40 млн. евро за увеличение на средствата за издръжка на учебните институции с цел компенсиране на инфлационните процеси;
· 140 млн. евро за осигуряване на Националните програми в системата на предучилищното и училищното образование финансирани от Републиканския бюджет;
· 55 млн. евро за осигуряване дейностите по целодневна организация на учебния ден;
· 30 млн. евро за осигуряване на извънкласни и извънучебни дейности;
· 35 млн. евро за увеличаване норматива за издръжка на дете в детска градина, включващ осигуряване на заместници на персонала в летния период, за да се осигури целогодишната работа на градините;
· 2 млн. евро за увеличение на стипендиите на  учениците;
· 40 млн. евро за осигуряване транспорта и възстановяване на разходи за наем на учители;
· 60 млн. евро за осигуряване транспорта на учениците;
· 10 млн. евро за закупуване на нови учебни автобуси.
Общият размер на тези средства е: 412 млн. евро.

Убедени сме, че Министерството на образованието и науката, парламентарната Комисия и Народното събрание ще подходят с държавническа отговорност още при подготовката на фискалната рамка за 2027 г., за да се гарантира устойчивото развитие на българското образование.

С УВАЖЕНИЕ,
ИЗПЪЛНИТЕЛЕН СЪВЕТ НА НУС

